stanford-oval/wikipedia huggingface dataset:
Jorma Hovi
Radio ja Tv-esiintymiset

Ensimmäinen radionauhan Hovi teki 1973 ja niitä on kertynyt noin 20 kappaletta. Ne on äänitetty Lahdessa ja Helsingissä sekä suorina radioesiintymisinä. Televisiossa hän on esiintynyt muun muassa ohjelmissa Suoraan MTV:stä (1976), Lauantaitanssit (1982), Hiski Salomaa -iltamat (1983), Joulupukinmaa (1991), Levyraati (1991), Solo Ry:n 25-vuotiskonsertti (1995) sekä PTV:ssä vuosina 1994 ja 1995.
Vuonna 2012 Jorma Hovi oli uudelleen julkisuuden valokeilassa TV7:n ohjelmassa Pyhän hengen ilta.
Levytykset ja videot

Levytyksiä on kertynyt kuuden pitkäsoiton verran, joista yksi on vielä julkaisematon – yhteensä yli 50 laulua. Ensimmäinen levytys oli 1978. Levytykset tehtiin lähinnä Pekka Nurmikallion Microfox-studiolla yhdessä Esko ja Lasse Könösen sekä Lahti-Set - yhtyeen kanssa. Lisäksi Jorma Hovi on useilla kokoelmalevyillä. Lauluista omia sanoituksia on muutama. Kahdesta kappaleesta on tehty musiikkivideo: Satamassa Yö ja Virran Tuomaa. Vuonna 2011 julkaistiin kolmas video:
Myötätuuli.
Diskografia

Jorma Hovi (1978)
Kesällä kerran (1979)
Lemmenunelma (1982)
Nastolan Tyttö (2000)
Exodus (2001)
Satamassa Yö (2009)
Konsertit:
Muun muassa Lahden Sävelessä 11 vuoden ajan, Solo RY:n konsertteja, omat 15- ja 25-vuotistaiteilijakonsertit sekä hyväntekeväisyys-, kirkko-, muisto- ja harmonikkakonserttien solistina.
Aiheesta muualla

Jorma Hovin esitystuotanto Suomen äänitearkistossa (1901–1999)
Jääpallon Elitserien-kausi 2023–2024

| Elitserien 2023–2024 |
| --- | --- |
Joukkueiden määrä:  14
Ajankohta:  27.10.2023–16.3.2024
Mestari:  Villa Lidköping BK
Toinen sija:  Västerås SK
Nousseet joukkueet:  IFK Rättvik
Pudonneet joukkueet:  IFK Rättvik, IFK Vänersborg
Ottelut:  182 (runkosarja)
Alempi sarjataso:  Allsvenskan
  ← 2022-2023 :  2024-2025 → 
Ruotsin jääpallon Elitserien pelattiin kaudella 2023–2024 14 joukkueella. Västerås SK oli hallitseva Ruotsin-mestari. Uutena joukkueena sarjaan tuli edellisenä kautena Allsvenskanin voittanut IFK Rättvik.
Villa Lidköping BK voitti Ruotsin mestaruuden.
Loppuottelu

Loppuottelu pelattiin Västeråsissa.
Johnny Eck

| Johnny Eck |
| --- | --- |

Henkilötiedot
Koko nimi:  John Eckhardt Jr.
Syntynyt: 27. elokuuta 1911 Baltimore, Maryland, Yhdysvallat
Kuollut: 5. tammikuuta 1991 (79 vuotta) Baltimore, Maryland
Ammatti:  sirkusesiintyjä
Näyttelijä
Taiteilijanimet:  Johnny Eck
Aktiivisena:  1932–1941
Merkittävät roolit:  Freaks – kummajaiset
Aiheesta muualla
IMDb
John Eckhardt Jr. (27. elokuuta 1911 Baltimore, Maryland, Yhdysvallat – 5. tammikuuta 1991 Baltimore, Maryland, Yhdysvallat)[lähde? ] oli yhdysvaltalainen sirkusesiintyjä, joka oli syntynyt ilman alaraajoja.[lähde? ] Eckillä oli rooli Tod Browningin elokuvassa Freaks – kummajaiset ja useissa Tarzan-elokuvissa.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1932 | Freaks – kummajaiset | Freaks | jalaton poika |
| 1932 | Apinoiden Tarzan | Tarzan the Apeman | lintuolento |
| 1936 | Tarzanin pako | Tarzan Escapes | lintuolento |
| 1941 | Tarzanin salainen aarre | Tarzan's Secret Treasure | lintuolento |
Aiheesta muualla

Johnny Eck Internet Movie Databasessa. (englanniksi)
Jouko Joutsenlahti

| Jouko Joutsenlahti> Henkilötiedot |
| --- | --- |
Muut nimet:  Olavi, Johannes
Syntynyt: 30. huhtikuuta 1940 Kankaanpää
Kuollut: 11. maaliskuuta 1986 (45 vuotta)
Ammatti:  Kirjakauppias
Sukulaiset:  Anssi Joutsenlahti
Jouko Olavi Johannes Joutsenlahti (30. huhtikuuta 1940 Kankaanpää – 11. maaliskuuta 1986) oli suomalainen kirjakauppias ja runoilija. Hän toimi myös Kankaanpään kauppalan valtuustossa. Joutsenlahti oli presidentinvaalissa Veikko Vennamon valitsijamiehenä 1978.
Hänen nuorempi veljensä Anssi Joutsenlahti on pappi ja entinen kansanedustaja.
Teoksia

40 runoa. Tekijä, Kankaanpää 1974
Jääpallon IVY:n mestaruussarja 1991–1992

| IVY:n mestaruussarja 1991-1992 |
| --- | --- |
Joukkueiden määrä:  16
Ajankohta:  20.marraskuuta 1991 - 13.maaliskuuta 1992
Mestari:  Zorki Krasnogorsk
Toinen sija:  SKA Ekaterinburg
Kolmas sija:  Dynamo Alma-Ata
Paras maalintekijä:  Rinat Šamsutov, Dynamo A-A (62)
Alempi sarjataso:  Pervaja liga
  ← 1991 :  1993 → 
Itsenäisten Valtioiden Yhteisön jääpallon mestaruussarja kaudella 1991-1992 oli Neuvostoliiton hajoamisen jälkeinen kausi, ja näin ollen Neuvostoliiton jääpallon mestaruussarjaa pelattiin Itsenäisten Valtioiden Yhteisön mestaruussarja nimellä. Seuraavana kautena Venäjän jääpallon mestaruussarja korvasi Neuvostoliiton mestaruussarjan. Sarjassa pelattiin kuudentoista joukkueen kaksinkertainen runkosarja, jonka voittaja voitti mestaruuden. Sarjasta ei pudonnut yksikään seura, sillä seuraavalle kaudelle aloitettuun Venäjän mestaruussarjaan otettiin mukaan 20 joukkuetta. IVY:n mestaruuden voitti Krasnogorskin Zorki.
Sarjataulukko

|  #  |  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
| 1 | Zorki Krasnogorsk | 30 | 24 | 4 | 2 | 186 | 67 | +119 | 52 |
| 2 | SKA Ekaterinburg | 30 | 22 | 2 | 6 | 153 | 87 | +66 | 46 |
| 3 | Dynamo Alma-Ata | 30 | 21 | 2 | 7 | 172 | 101 | +71 | 44 |
| 4 | Vodnik Arkangeli | 30 | 18 | 1 | 11 | 147 | 80 | +67 | 37 |
| 5 | Jenisei Krasnojarsk | 30 | 16 | 3 | 11 | 128 | 111 | +17 | 35 |
| 6 | Sayany Abakan | 30 | 15 | 3 | 12 | 116 | 127 | -11 | 33 |
| 7 | SKA Habarovsk | 30 | 12 | 6 | 12 | 98 | 108 | -10 | 30 |
| 8 | Lokomotiv Irkutsk | 30 | 14 | 2 | 14 | 110 | 111 | -1 | 30 |
| 9 | Start Gorki | 30 | 13 | 3 | 14 | 90 | 109 | -19 | 29 |
| 10 | Kuzbass Kemerovo | 30 | 12 | 4 | 14 | 103 | 119 | -16 | 28 |
| 11 | Polet Omsk | 30 | 9 | 5 | 16 | 73 | 88 | -15 | 23 |
| 12 | Stroitel Syktyvkar | 30 | 8 | 6 | 16 | 92 | 123 | -31 | 22 |
| 13 | Sibselmaš Novosibirsk | 30 | 9 | 3 | 18 | 92 | 123 | -31 | 21 |
| 14 | Vympel Kaliningrad | 30 | 8 | 3 | 19 | 91 | 141 | -50 | 19 |
| 15 | Dynamo Moskova | 30 | 6 | 4 | 20 | 80 | 156 | -76 | 16 |
| 16 | Severonikel Montšegorsk | 30 | 6 | 3 | 21 | 81 | 160 | -79 | 15 |
Luettelo Lauttasaaren peruspiirin suojelluista rakennuksista

| 01 – Eteläinen suurpiiri |
| --- | --- |
 Eira ● Kampinmalmi ● Lauttasaari ● Taka-Töölö ● Ullanlinna ● Vironniemi
02 – Läntinen suurpiiri
 Haaga ● Kaarela ● Munkkiniemi ● Pitäjänmäki ● Reijola
03 – Keskinen suurpiiri
 Alppiharju ● Kallio ● Käpylä ● läntinen Käpylä ● Puu-Käpylä ● Pasila ● Vallila ● Vanhakaupunki
04 – Pohjoinen suurpiiri
 Itä-Pakila ● Länsi-Pakila ● Maunula ● Oulunkylä ● Tuomarinkylä
05 – Koillinen suurpiiri
 Latokartano ● Pukinmäki ● Malmi ● Puistola-Jakomäki ● Suutarila
06 – Kaakkoinen suurpiiri
 Herttoniemi ● Kulosaari ● Laajasalo
07 – Itäinen suurpiiri
 Mellunkylä ● Vartiokylä ja Myllypuro ● Vuosaari
08 – Östersundomin suurpiiri
 Östersundom
n k 
Tämä on luettelo Helsingin Lauttasaaren peruspiirin suojelluista rakennuksista.
Lauttasaaren kaupunginosan osa-alueet ovat Kotkavuori, Vattuniemi ja Myllykallio sekä Koivusaari, jonka kapea salmi erottaa varsinaisesta Lauttasaaresta. Länsiväylä-moottoritie kulkee Lauttasaaren halki.
Luettelo

Päivitä lista manuaalisesti | SPARQL |
Tämä lista on luotu Wikidatassa olevaa dataa käyttämällä ja sitä päivittää määräajoin botti.
 Listan sisälle tehdyt muokkaukset poistetaan seuraavassa päivityksessä!
Kotkavuori

| Otsikko | Tyyppi | Arkkitehti | Rakennettu | Koordinaatit | Tunnisteet | Kuva | Wikidata |
| --- | --- | --- | --- | --- | --- | --- | --- |
| Gyldenintie 1 | kerrostalo | Toivo Anttila Veli Klami | 1952 1950 | 60.1584°N, 24.8773°E | Ratu: 9742  |  | Q98410893 |
| Gyldenintie 3 | kerrostalo | Toivo Anttila Veli Klami | 1953 1950 | 60.1588°N, 24.8777°E | Ratu: 9740  |  | Q98410894 |
| Haahkakuja 5 | oppikoulu kerrostalo | Else Aropaltio | 1956 1949 | 60.1572°N, 24.8758°E | Ratu: 10102  |  | Q98410901 |
| Haahkatie 10 | kerrostalo | Else Aropaltio | 1939 | 60.1563°N, 24.879°E | Ratu: 36923  |  | Q98410902 |
| Haahkatie 2 | kerrostalo | Kurt Simberg | 1953 1952 | 60.1572°N, 24.8818°E | Ratu: 10094  |  | Q98410906 |
| Haahkatie 4 | kerrostalo | Kurt Simberg | 1953 1952 | 60.1568°N, 24.8816°E | Ratu: 10093  |  | Q98410904 |
| Kauppaneuvoksentie 8 | puhelinkeskus | Lars Sonck | 1938 1938 | 60.1596°N, 24.883°E | Ratu: 9739  |  | Q98413873 |
| Lauttasaaren kartano | pientalo | Carl Ludvig Engel | 1976 | 60.1591°N, 24.8791°E | Ratu: 9747  |  | Q16912392 |
| Lauttasaaren kartanon punainen huvila | pientalo |  | 1920 | 60.1596°N, 24.8792°E | Ratu: 9748  |  | Q98418412 |
| Lauttasaarentie 2 | rakennus |  |  | 60.1611°N, 24.8935°E |  |  | Q98418415 |
| Lauttasaarentie 2a | kahvila |  |  | 60.1613°N, 24.8926°E |  |  | Q98418417 |
| Otavantie 3 | kerrostalo | Else Aropaltio | 1939 | 60.1572°N, 24.8794°E | Ratu: 36922  |  | Q98424309 |
| Otavantie 5 | kerrostalo | Else Aropaltio | 1938 | 60.1582°N, 24.8798°E | Ratu: 9735  |  | Q98424311 |
| Otavantie 6 | kerrostalo | Toivo Anttila Veli Klami | 1952 1950 | 60.1582°N, 24.8789°E | Ratu: 9744  |  | Q98424490 |
| Otavantie 7 | kerrostalo | Else Aropaltio | 1941 1940 | 60.1592°N, 24.8803°E | Ratu: 36924  |  | Q98424493 |
| Otavantie 8 | kerrostalo | Toivo Anttila Veli Klami | 1953 1950 | 60.1587°N, 24.8789°E | Ratu: 9741  |  | Q98424495 |
| Taivaanvuohentie 14 (9712) | rivitalo | Ahti Korhonen | 1952 1951 | 60.1629°N, 24.879°E | Ratu: 9712  |  | Q98432914 |
| Taivaanvuohentie 14 (9713) | rivitalo | Ahti Korhonen | 1952 1951 | 60.163°N, 24.8798°E | Ratu: 9713  |  | Q98432915 |
| Taivaanvuohentie 14 (9714) | rivitalo | Ahti Korhonen | 1952 1951 | 60.1626°N, 24.8796°E | Ratu: 9714  |  | Q98432913 |
| Tallbergin puistotie 7 | kerrostalo | Toivo Anttila Veli Klami | 1952 1950 | 60.1583°N, 24.8781°E | Ratu: 9743  |  | Q98432934 |
Lehtisaari

| Otsikko | Tyyppi | Arkkitehti | Rakennettu | Koordinaatit | Tunnisteet | Kuva | Wikidata |
| --- | --- | --- | --- | --- | --- | --- | --- |
| Kaskisaarentie 2 talousrakennus | rakennus |  | 1961 | 60.1743°N, 24.8593°E | Ratu: 10300  |  | Q98413496 |
| Saarihuhdantie 1 (10298) | rakennus |  |  | 60.1746°N, 24.8594°E | Ratu: 10298[vanhentunut linkki]  |  | Q98432483 |
| Saarihuhdantie 1 (10302) | rakennus |  |  | 60.1753°N, 24.8596°E | Ratu: 10302[vanhentunut linkki]  |  | Q98432484 |
| Saarihuhdantie 1a | rakennus |  |  | 60.175°N, 24.8593°E | Ratu: 10301  |  | Q98432485 |
Vattuniemi

| Otsikko | Tyyppi | Arkkitehti | Rakennettu | Koordinaatit | Tunnisteet | Kuva | Wikidata |
| --- | --- | --- | --- | --- | --- | --- | --- |
| Heikkiläntie 6 | kerrostalo |  | 1947 | 60.155°N, 24.8808°E | Ratu: 10142  |  | Q98411591 |
| Lauttasaaren ulkoilupuisto | asuntola rivitalo |  |  | 60.1461°N, 24.8767°E | Ratu: 36873  |  | Q98418421 |
| Vattuniemenkatu 27 | kerrostalo |  | 1956 | 60.1548°N, 24.8856°E | Ratu: 10239  |  | Q98433446 |
| Vattuniemenkuja 3 | kerrostalo |  | 1936 | 60.1542°N, 24.8852°E | Ratu: 10240  |  | Q98433447 |
| Veijarivuoren puisto | kahvila |  |  | 60.1465°N, 24.8895°E | Ratu: 63190  |  | Q98433448 |
Misc

| Otsikko | Tyyppi | Arkkitehti | Rakennettu | Koordinaatit | Tunnisteet | Kuva | Wikidata |
| --- | --- | --- | --- | --- | --- | --- | --- |
| Josef Backin hauta | hautauspaikka |  |  | 60.1642°N, 24.8786°E | MJID: 1000030671  |  | Q65094247 |
| Lehtisaari 3 | röykkiöhauta |  |  | 60.1782°N, 24.8548°E | MJID: 1000030807  |  | Q65094252 |
Automaattisesti luodun listan loppu.
| --- | --- |
 OtsikkoKohteen nimi Wikidatassa TyyppiKohteen käyttö (P366) tai esiintymä kohteesta (P31) -arvo Wikidatassa ArkkitehtiKohteen arkkitehti (P84) -arvo Wikidatassa RakennettuKohteen luomisajankohta (P571) -arvo Wikidatassa KoordinaatitKohteen koordinaatit (P625) -arvo Wikidatassa :  Tunnisteet RKY: RKY-tunniste (P4009)  MJID: Muinaisjäännösrekisterin tunniste (P4106)  RPID: Rakennusperintörekisterin tunniste (P5310)  RPRID: Rakennusperintörekisterin rakennustunniste (P5313)  Ratu: Helsingin pysyvä rakennustunniste Ratu (P8355) KuvaKohteen  kuva (P18) -arvo Wikidatassa WikidataLinkki kohteen tietoihin Wikidatassa
Jyri Niemi

| Jyri Niemi |
| --- | --- |

Henkilötiedot
Syntynyt: 15. kesäkuuta 1990 (ikä 34) Hämeenkyrö
Kansalaisuus:   Suomi
Jääkiekkoilija
Lempinimi:  Jykke
Pelipaikka:  puolustaja
Maila:  vasen
Pituus:  187 cm
Paino:  96 kg
Pelaajaura
Pääsarjaura:  2010–2019
Seurat:  Connecticut Whale (AHL) HPK (SML) Ilves (SML) KooKoo (SML) Sport (SML)
NHL-varaus:  72. varaus, 2008 New York Islanders
KHL-varaus:  39. varaus, 2009 SKA Pietari
Jyri Niemi (s. 15. kesäkuuta 1990 Hämeenkyrö) on suomalainen uransa lopettanut jääkiekkopuolustaja ja nykyinen valmentaja.
Ura

Niemi pelasi kauden 2006–2007 HPK:n B- ja A-junioreissa, jossa hän keräsi 35 ottelussa tehot 6+3=9. Tämän jälkeen hän siirtyi vuosiksi 2007–2010 juniorisarja WHL:n Saskatoon Bladesiin. Hän voitti vuonna 2008 CHL Top Prospect -ottelussa kovimman lyöntilaukauksen laukojan tittelin tuloksella 158 km/h. Niemi on pelannut junioreissa HPK:n ja Saskatoon Bladesin lisäksi myös kasvattajaseurassaan Hämeenkyrön Hokkareissa sekä Tapparassa.
New York Islanders varasi Niemen NHL:ään vuoden 2008 varaustilaisuuden kolmannella kierroksella numerolla 72. Hänen odotettiin olevan lähellä ensimmäisen kierroksen varausta. Toukokuussa 2010 New York Islanders kauppasi Niemen oikeudet New York Rangersille vaihdossa kuudennen kierroksen varausvuoroon. Kesäkuussa 2010 hän teki Rangersin kanssa kolmivuotisen tulokassopimuksen. Niemi pelasi kausien 2010–2011 ja 2012–2013 välillä Connecticut Whalessa AHL:ssä sekä Greenville Road Warriorsissa ECHL:ssä. NHL-debyyttiä hän ei päässyt tekemään.
Kuuden Pohjois-Amerikassa pelatun kauden jälkeen Niemi palasi vuonna 2013 Suomeen ja HPK:hon kaksivuotisella sopimuksella, johon sisältyy myös optio kolmannesta kaudesta.
Kaudeksi 2015–2016 Niemi siirtyi kaksivuotisella sopimuksella Tampereen Ilvekseen. Kausi 2016–2017 päättyi Niemellä jo lokakuussa loukkaantumiseen.
Kaudeksi 2017–2018 Niemi siirtyi marraskuun maajoukkuetaukoon asti ulottuvalla sopimuksella KooKoohon paikkaamaan loukkaantuneita. Hän sai lopulta joukkueeseen sopimuksen loppukaudeksi. Kaudella 2018–2019 hän pelasi Vaasan Sportissa, mutta lopetti uransa tuon kauden jälkeen.
Kaudella 2021–2022 hän toimi Ässien U18 -joukkueen apuvalmentajana ja kaudeksi 2022-23 hän siirtyi Lukon U20 -joukkueeseen Mikael Kotkaniemen apulaiseksi.
Maajoukkue

Niemi pelasi Suomen paidassa vuoden 2009 nuorten MM-kilpailuissa, joissa hän toimi Leijonien varakapteenina. Turnauksessa hän teki tehot 2+1=3. Niemi pelasi myös vuoden 2010 nuorten MM-kilpailuissa toimien Suomen kapteenina ja teki kuudessa ottelussa tehot 3+2=5 ollen Suomen tehokkain puolustaja Sami Vatasen kanssa.
Jyri Kähönen

| Jyri Kähönen> Henkilötiedot |
| --- | --- |
Syntynyt: 15. joulukuuta 1975 (ikä 48)
Ammatti:  elokuvaohjaaja televisio-ohjaaja
Ohjaaja
Aktiivisena:  2000–
Tunnetuimmat ohjaukset:  Sorjonen
Aiheesta muualla
IMDb
Elonet
Jyri Kähönen (s. 15. joulukuuta 1975) on suomalainen elokuva- ja televisio-ohjaaja. Lyhytelokuvista uransa aloittanut Kähönen on ohjannut myös televisiosarjoja, kuten HBO:n suuren luokan trillerin Trackers.
Ura

Kähönen opiskeli valokuvausta Lahden muotoiluinstituutissa ja dokumenttielokuvan tekoa Taideteollisessa korkeakoulussa. Hän on ohjannut useita lyhytelokuvia ja musiikkivideoita vuodesta 2000 alkaen. Kähösen ensimmäinen kokoillan draamaelokuva on Ja saapuu oikea yö vuodelta 2012. Hän toimi apulaisohjaajana jo vuonna 2000 Olli Saarelan rikosdraamassa Bad Luck Love.
Kähönen on ohjannut myös useita televisiotuotantoja, kuten Sorjonen ja Ihon alla. Vuonna 2009 hän ohjasi Yleisradiolle televisioelokuvan Pääministeri. Vuonna 2019 Kähönen ohjasi HBO:lle Etelä-Afrikkaan sijoittuvan rikossarjan Trackers.
Kähönen on niin ikään käsikirjoittanut lyhytelokuvia, kuten Emo (2000), joka palkittiin New York Universityn festivaalilla vuonna 2001. Kähönen on näytellyt muutamia sivurooleja, joista osa on kreditoimattomia, kuten rekkamies lyhytelokuvassa Rumble (2002).
Kähosen ohjaamista musiikkivideoista mainittakoon Jenni Vartiaisen esittämä Ihmisten edessä (2007).
Aiheesta muualla

Viralliset sivut
Helsingin Sanomat: Sorjosta ohjannut Jyri Kähönen sai pitkän pestin laatusarjoistaan tunnetulta HBO:lta (26.6.2019)
John Terry

| 0 | 1 | 2 | 3 |
| --- | --- | --- | --- |

Henkilötiedot
Koko nimi: John George Terry
Syntymäaika: 7. joulukuuta 1980 (ikä 43)
Syntymäpaikka: Lontoo, Englanti, Britannia
Pelipaikka: keskuspuolustaja
Pituus: 187 senttimetriä
Paino: 90 kilogrammaa
Seura
Seura: Aston Villa
Tehtävä: apuvalmentaja
Junioriseurat
: Senrab
1991–1995: West Ham United
1995–1998: Chelsea
Seurat
| Vuodet | Seura | O | (M) |
| 1998–2017 | Chelsea | 492 | (41) |
| 2000 | → Nottingham (laina) | 6 | (0) |
| 2017–2018 | Aston Villa | 32 | (1) |
| Yhteensä | Yhteensä | 530 | (42) |
Maajoukkue
| 2002–2003 | Englanti U-21 | 9 | (1) |
| 2003–2012 | Englanti | 78 | (6) |
 Seurajoukkueuran tilastot kattavat vain kansalliset sarjat.
John George Terry (s. 7. joulukuuta 1980 Lontoo) on englantilainen uransa päättänyt jalkapalloilija, joka pelasi keskuspuolustajan paikalla. Terry tunnetaan urastaan Chelseassa ja oli joukkueen pitkäaikainen kapteeni. Terry päätti uransa lokakuussa 2018 ja aloitti Aston Villan apuvalmentajana.
Terry pelasi Chelsean edustusjoukkueessa 19 kautta. Hän voitti joukkueen kanssa neljä kertaa Englannin Valioliigan mestaruuden sekä kerran Mestarien liigan.
Ura > Seurajoukkue

| 0 | 1 | 2 |
| --- | --- | --- |
| ” | Tunnen pystyväni yhä pelaamaan jalkapalloa säännöllisesti, mutta ymmärrän, että mahdollisuudet Chelseassa ovat rajalliset. Siksi oli aika uuteen haasteeseen. | ” |
– Terry kuvaili päätostään jatkaa peliuraansa Chelsean ulkopuolella (2017).
Terry pelasi amatöörisarjassa Senrab FC:ssä ennen siirtymistään West Hamin ja West Hamin jälkeen Chelsean junioriryhmään. Chelsean edustusjoukkueessa hän debytoi lokakuussa 1998. Välissä hän kävi lainassa Nottinghamissa. Chelsean kapteeniksi hänet nimettiin kaudella 2003-2004. Kaudella 2004-2005 Terry voitti Chelseassa liigamestaruuden, liigacupin ja Community Shieldin. Samana vuonna muut valioliigapelaajat nimesivät hänet vuoden pelaajaksi.
Huhtikuun neljännellä viikolla 2017 John Terry ja Chelsea ilmoittivat, ettei Terry jatka peliuraansa Chelsean edustusjoukkueessa. Hän vakuutti kuitenkin jatkavansa uraansa jossain muualla.
Ura > Maajoukkue

Terry on pelannut Englannin maajoukkueessa 78 ottelua ja tehnyt niissä kuusi maalia. Hän oli mukana joukkueessa 2004 EM-kisoissa. Hänet nimettiin myös mukaan Englannin miehistöön vuoden 2006 MM-kisoihin. Kun David Beckham erosi vuoden 2006 MM-kisojen jälkeen Englannin jalkapallomaajoukkueen kapteeninvirastaan, John Terry valittiin maajoukkueen uudeksi kapteeniksi.
Muuta

Terryn isoveli Paul Terry on myös jalkapalloilija.
Josip Stanišić

| Mitalit | Mitalit | Mitalit |  |
| --- | --- | --- | --- |
|  Josip Stanišić marraskuussa 2023. |  Josip Stanišić marraskuussa 2023. |  Josip Stanišić marraskuussa 2023. |  |
Maa:   Kroatia
Miesten jalkapallo
| MM-kilpailut  | MM-kilpailut  | MM-kilpailut  |  |
|  Pronssia | Qatar 2022 |  |  |
Josip Stanišić (s. 2. huhtikuuta 2000 München, Saksa) on kroatialainen jalkapalloilija. Hän on pelipaikaltaan puolustaja ja pituudeltaan 187-senttimetrinen. Hän edustaa Saksan Bundesliigassa Bayern Müncheniä, jonka junioreihin hän siirtyi tammikuussa 2017. Hän on pelannut koko uransa Saksassa.
Stanišić pelasi Bayern Münchenin edustusjoukkueessa ensimmäisen kerran huhtikuussa 2021 Bundesliigassa Union Berliniä vastaan. Kaudella 2021–2022 hän pelasi 13 bundesliigaottelua ja teki maalin kauden viimeisessä ottelussa Wolfsburgia vastaan. Mestarien liigassa hän pääsi vaihdosta kentälle kahteen otteluun. Kaudella 2022–2023 hän pelasi 14 bundesliigaottelua ja kahdeksan Mestarien liigan ottelua.
Stanišić siirtyi elokuussa 2023 yhden kauden mittaiselle lainalle Bayer Leverkuseniin. Hän voitti Bayern Münchenin bundesliigamestaruuksien jatkoksi myös Leverkusenissa liigamestaruuden ja lisäksi Saksan cupin. Hän pelasi kauden aikana 20 bundesliigaottelua, joissa hän teki kolme maalia, muun muassa yhden helmikuussa Bayern Müncheniä vastaan Leverkusenin voittaessa 3–0. Eurooppa-liigassa Leverkusen ylsi loppuotteluun ja Stanišić pelasi 13 ottelua, joissa hän teki yhden maalin, 2–2-tasoitusmaalin toisessa välierässä AS Romaa vastaan.
Stanišić pelasi marraskuussa 2018 kaksi ottelua Saksan alle 19-vuotiaiden maajoukkueessa mutta siirtyi sitten edustamaan Kroatiaa, jonka alle 21-vuotiaiden maajoukkueessa hän pelasi kolme ottelua maalis-kesäkuussa 2022. Hän pelasi Kroatian A-maajoukkueessa ensimmäiset ottelunsa MM-karsinnoissa loka-marraskuussa 2021. Hän on pelannut heinäkuun 2024 loppuun mennessä 20 A-maaottelua, joista 15:ssä hän on ollut avauskokoonpanossa. Hän pelasi MM-kilpailuissa 2022 täydet minuutit pronssiottelussa Marokkoa vastaan jäätyään aiemmissa otteluissa ilman peliaikaa. EM-kilpailuissa 2024 hän pelasi täydet minuutit alkulohko-otteluissa Espanjaa ja Italiaa vastaan.
Saavutukset

Päivitetty 5. kesäkuuta 2024.
FC Bayern München
Bundesliigan mestari: 2020–2021, 2021–2022 ja 2022–2023
DFL-Supercup: 2021 ja 2022
Bayer 04 Leverkusen
Bundesliigan mestari: 2023–2024
Saksan cup: 2023–2024
Jääpallon Euroopan-mestaruuskilpailut 2014

Davosin jäästadion.
Jääpallon Euroopan-mestaruuskilpailut 2014 on 6. tammikuuta 2014 Sveitsin Davosissa järjestetty epävirallinen jääpallon EM-turnaus. Sen tarkoituksena oli juhlistaa 101 vuotta aikaisemmin Davosissa pidettyjä lajin ensimmäisiä ja toistaiseksi ainoita virallisia EM-kilpailuja sekä markkinoida lajia uudelle yleisölle.
Kansainvälisen jääpalloliiton järjestämä turnaus pelattiin kaupungin keskustassa sijaitsevalla vuonna 1894 valmistuneella Davosin jäästadionilla. Siihen osallistuivat Hollanti, Saksa, Tšekki ja Unkari. Turnauksen neljä ensimmäistä ottelua pelattiin 2×25 minuutin pituisina ja päätösottelut olivat 2×30 minuutin pituisia.
Sarjataulukko

| Joukkue | O | V | T | H | TM | PM | P |
| --- | --- | --- | --- | --- | --- | --- | --- |
|  Alankomaat | 3 | 3 | 0 | 0 | 12 | 2 | 6 |
|  Unkari | 3 | 2 | 0 | 1 | 18 | 9 | 4 |
|  Tšekki | 3 | 1 | 0 | 2 | 14 | 18 | 2 |
|  Saksa | 3 | 0 | 0 | 3 | 6 | 21 | 0 |
Sarjataulukko > Ottelut

| Joukkue |  |  |  |  |
| --- | --- | --- | --- | --- |
|  Alankomaat |  | – | – | – |
|  Unkari | 1-3 |  | – | 7-2 |
|  Tšekki | 1-4 | 4-10 |  | – |
|  Saksa | 0-5 | – | 4-9 |  |
Juho Pynninen

Juho (Juhana, Johan) Pynninen (huhtikuu 1818 Antrea – 29. kesäkuuta 1864 Viipuri) oli suomalaisen kansankirjaston uranuurtajia.
Pynnisen vanhemmat olivat Matti Iivonen ja Maria Pynninen ja puoliso Maria Suutarinen (k. 1862). Pynninen tuli 1838 Viipuriin kauppa-apulaiseksi ja toimi myöhemmin konttoriapulaisena, hankki varallisuutta ja oli muun muassa seurakunnan kirkonisäntä. Kirjallisuus ja kansanvalistus muodostuivat tärkeiksi Pynniselle, 1845 hän oli mukana perustamassa Viipurin Suomalaista Kirjallisuusseuraa ja 1849 järjestämässä varainkeruuta Viipurin ensimmäiselle kansakoululle. Anders Josef Europaeuksen 1841 Sanansaattaja Viipurista -lehdessä ilmestyneestä kirjoituksesta sekä Carl Axel Gottlundin Otava-teoksen eräästä maininnasta innostuneena Pynninen laati 1845 useita kirjoituksia Kanava-lehteen, joissa hän esitti lainakirjastojen perustamista.
Pynninen perusti itse suomalaisen lainakirjaston Viipuriin vuonna 1846, painatti luettelon kirjaston noin 200 kirjasta ja hoiti kirjastoa. Se toimi varsin vilkkaasti vuoteen 1861 saakka, jolloin Viipuriin perustettiin kaupunginkirjasto. Vaikka ilmeisesti Torniossa ja Liperissä oli ollut jo hieman aiemmin vastaavia kirjastoja, Pynnisen kirjoitukset saivat ajatuksen pitäjänkirjastoista leviämään. Häntä pidetäänkin kansankirjastojen isänä Suomessa. Kansanvalistusseura muisti Pynnisen työtä perustamalla 1894 hänen nimeään kantavan rahaston kirjastojen avustamiseksi.